A Facebook elveszett, de Boston már kész második Szilícium-völggyé válni
Bostonnak megjött az étvágya a kockázatvállalásra, készek a nyugati parttal akár versenybe is szállni a vezető technológiai központ címért az Egyesült Államokban. Bizalomra adhat okot az amerikai elitegyetem, a Harvard közelsége és az is, hogy bár Mark Zuckerberg nem maradt Bostonban a Facebook-kal, nemrég mégis megjelent egy előőrsével a Cambridge-i technológia központban, a Harvard épületének közelében.
Boston, Massachusetts az elmúlt évek nagy vesztese. Már ami a start-up cégek bejegyzését illeti, azok alapításának gondolata és az ötletek - bár sok esetben a városból és a Harvardon tanulóktól eredtek - mégsem Bostonhoz, hanem a Szilícium-völgyhöz kötjük őket. A városban azonban újonnan keletkező optimizmussal találkozhatunk mindenfelé - olvasható a BBC online-on. Hiszik, hogy amit az 1990-es és 2000-es években nem értettek, elszalasztottak, most megtalálták: a technikaépítés lehetőségét a fogyasztók számára.

Bár tehetségeknek eddig sem volt híján a város, a korábbi gyakorlat szerint a nyugati parti nagytestvér sorozatosan magához vonzotta a kezdő vállalkozózseniket, így például Mark Zuckerberget a Facebook-kal és legutóbb a Boston Dynamics csapatát is. Ezek alapján úgy tűnt, hogy Boston csupán termeli a tehetségeket, ám kiaknázni nem képes őket.

A város vezetői remélik, hogy két legfrissebb technológiai vívmányukat már sikerül a bostoni technológiai központban meghonosítaniuk, és az újdonságokkal előrukkoló cégek hosszú távra rendezkednek be náluk. Egyikük a gyorsolvasás technológiáját forradalmasító Spritz, amelynek technikáját a Samsung is alkalmazza majd, Önök pedig megnézhetik a demo videóját.
Facebook start up Szilícium-völgy Mark Zuckerberg Boston gyorsolvasás